Roberto Amadei

**Roberto Amadei** (1933–2009) var en katolsk kirkehistoriker og biskop av Bergamo.
## Liv og virke
### Bakgrunn
I en alder av elleve år begynte Amadi på gutteseminaret i Clusone, og fortsatte deretter på presteseminaret i Bergamo, og studerte teologi ved Det pavelige romerske seminar i Roma  (italiensk: *Pontificio Seminario Romano Maggiore*).

### Prest
Han ble presteviet i mars 1957 av biskop Giuseppe Piazzi av Bergamo. Etter dette fullførte han doktorgradsstudier i kirkehistorie ved Det pavelige universitet Gregoriana i Roma fra 1957 til 1960. Han virket deretter i sjelesorgen i sitt bispedømme i Bergamo til 1978. Han støttet sekulærinstituttet «Caritas Christi» og var medlem av bispedømmerådet fra 1984 til 1990. 

Fra 1960 til 1990 var Roberto Amadei professor i kirkehistorie ved Bergamo-seminaret, hvor han var dekan ved det teologiske fakultetet fra 1968 til 1981 og rektor fra 1981 til 1990.

### Biskop av Savona-Noli
Den 21. april 1990 ble Amadei utnevnt til biskop av Savona-Noli av pave Johannes Paul II; den 2. juni 1990 mottok Roberto Amadei bispeordinasjon fra bispedømmebiskopen i Bergamo, Giulio Oggioni; medkonsekratorer var emeritert Bergamobiskop erkebiskop Clemente Gaddi, og hjelpebiskop Angelo Paravisi (Bergamo).

### Biskop av Bergamo
Etter at biskop Oggioni trakk seg, ble han utnevnt til biskop av Bergamo av pave Johannes Paul II 21. november 1991 og gikk inn i embedet den 26. januar 1992.

I løpet av sin bispetid foretok han fjorten reiser til kirker og misjoner i andre land, og ble anerkjent for å ha vært den første som fikk satt i gang et nytt katolsk sendelsesoppdrag på Fidel Castros Cuba.

Han var interessert i historiografi, spesielt forholdet mellom den katolske kirke og den italienske stat fra *[[Risorgimento]]* av og til moderne tid, særlig i sin landsdel.

Den 22. januar 2009 innvilget pave Benedikt XVI biskop Amadeis avskjedssøknad og utnevnte hjelpebiskopen av Brescia, Francesco Beschi, til hans etterfølger.

Han døde den 29. desember 2009 i Bergamo.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Kardinal Giovanni Umberto Colombo (1902-1992) *1960
* Biskop Giulio Oggioni (1916-1997) *1972
* Biskop *Roberto Amadei* (1933-2009) *1990

## Referanser